POLÍTICA - 10/11/2018 10:51 / Redacció
Aquests són els grans empresaris catalans que estan a favor de la independència
Malgrat que des de l'Estat espanyol es vulgui boicotejar el teixit empresarial català, les empreses catalanes han esquivat tots els impediments per col·locar-se com a capdavanteres arreu d'Europa. Des de determinats sectors de l'espanyolisme s'ha volgut fer creure que els grans empresaris catalans eren contraris a la independència, però l'empresari Joan Canadell és una bona mostra d'aquesta fal·làcia.
Joan Canadell, fundador del Cercle Català de Negocis. Foto: L'Unilateral
Aquest empresari, co-fundador de Petrolis Independents i del Cercle Català de Negocis ha deixat ben clar en una entrevista que "l'Estat no protegeix els interessos de les empreses catalanes, més aviat al contrari". Segons Canadell "a nivell d'associacions empresarials, en general a Catalunya totes estan a favor de la independència". En aquest sentit creu que "L'empresariat català és més independentista que la majoria dels catalans".
Una de les grans empreses que es mostra a favor de la independència és la catalana Grífols perquè "no ha marxat fora de Catalunya i el seu president Víctor Grífols s'ha mostrat clarament a favor del referèndum". Canadell també ha estat contundent a l'hora d'afirmar que "Els empresaris ja fa anys que pensem que això d'Espanya fa pudor" i que "L'empresa catalana està molt més preparada que l'espanyola per afrontar una altra crisi".
Paraules clau: AQUESTS GRANS EMPRESARIS CATALANS INDEPENDÈNCIA